Raġel Somalu indarab gravi f'inċident li seħħ f'nofs ta' lejl fil-Marsa. Huwa ttajjar minn vettura tat-tip Rover Evoque għal ħabta tan-12.30am. Il-karozza kienet misjuqa minn raġel ta' 32 sena residenti l-Belt Valletta. Il-Pulizija ġiet infurmata bl-inċident u mal-wasla tagħha fil-post sabur lis-Somalu midrub. Fil-post waslet ukoll l-għajnuna medika permezz ta' tim mill-isptar Mater Dei li ħadu lill-vittma l-isptar permezz ta' ambulanza. Mal-wasla huwa ġie ċċertifikat li kien sofra ġrieħi ta' natura gravi. Il-Pulizija għadha qed tinvestiga l-każ.